
Es documenten els canvis al llarg d'un any en el nombre d'individus de tes es- 
pècies de Tenebrionidae (Coleoptera) que viuen a l'illa del Toro (Sud de Mallorca, 
Mediterrània Occidental). Les abundàncies de Phylan semicostatus (Mulsant i Rey, 
1854) i Alphasida depressa (Solier, 1836) poden qualificar-se de molt elevades 
i semblen estar associades amb variables climàtiques. Per a la primera espècie, 
temperatura i precipitació expliquen fins al 85% de la variancia. De la comparació 
entre els valors d'abundància a l'illa del Toro i a dos illots propers (l'illa des 
Malgrat i l'illa dels Conills) es pot concloure que la presència de rates (Rattus 
rattus) és un factor negatiu. Les dades aportades són les primeres estimes 
d'abundància d'invertebrats a illots costaners de les Balears, per tant poden servir 
de control per a futures avaluacions de la qualitat mediambiental de l'àrea. 
Paraules clau: abundància, insularitat, Tenebrionidae, illes Balears, Mediterrània 
occidental. 


SEASONAL CHANGES OF ABUNDANCE OF DARKLING BEETLES 
(COLEOPTERA, TENEBRIONIDAE) FROM THE ILLA DEL TORO (CALVIA, 
MALLORCA). Seasonal changes on the number of individuals of all Tenebrionidae 
species found in the illa del Toro (South of Mallorca, Western Mediterranean) are 
documented. Abundance of Phylan semicostatus (Mulsant i Rey, 1854) and 
Alphasida depressa (Solier, 1836) can be considered high, and they seem to be 
associated to climatic variables. Concerning the first, temperature and precipitation 
explain 85% of variance. Comparing the abundance values from illa del Toro and 
two close islets (illa des Malgrat and illa dels Conills), it can be concluded that 
presence of rats (Rattus rattus) is a negative factor. The data presented here are 
the first estimations of abundance for inshore islets from the Balearics. Therefore, 
they may be used as control in future evaluations of the environmental quality of 
the area. 

Introducció 


Els factors clau que afecten la 
densitat de població en els insectes van 
des del parasitisme, a la depredació o 
la fam (Stilling, 1988). Pareix que tots 
aquests factors actuen allunyant les 
densitats reals de les que es derivarien 
d'una teòrica situació d'equilibri. Aques- 
tes densitats de població són mantin- 
gudes per davall del que es podria 
esperar en funció del recurs disponible 
(Spence, 1979; Strong, 1982: Dijk i Den 
Boer, 1992). S'ha postulat que l'efecte 
d'aquests factors sobre els primers 
estats de desenvolupament larvari po- 
den eliminar tota possibilitat de compe- 
tència degut a les baixes densitats de 
població (Strong, 1984). 

Aquestes consideracions generals 
contrasten amb el fet de que han estat 
descrits alguns casos de fluctuacions 
depenents de la densitat de població, la 
qual cosa suggereix la possibilitat de 
poblacions limitades per la quantitat de 
recurs disponible (Lenski, 1984; Davies, 
1987; Stilling, 1988; Palmer et al., 1989; 
Hanski i Cambefort, 1991). Algunes 
comunitats de tenebriònids en podrien 
ser un exemple (Doyen i Tschinkel, 
1974; Calkins i Kirk, 1975; Martin i 
Seva, 1991). Els resultats experimentals 
amb tenebriònids són contradictoris. 
Així, Ward i Seely (1996) recentment 
han trobat evidències de l'existència de 
competència, tot el contrari que Wise 
(1981) qui treballa amb un disseny 
experimental molt semblant a l'anterior. 

La competència és frequentment 
aduida a l'hora d'explicar les variacions 
de densitat de població, però les evi- 
dències són en la majoria de casos 
indirectes i dèbils (Niemelà, 1993). Això 


suggereix l'interès de portar a terme 
estudis dintre de sistemes simplificats 
per tal de dilucidar es factors que 
estructuren les comunitats naturals. 
Aquesta simplicitat la trobam, per 
exemple, als illots costaners. En aquest 
article es descriu el cicle fenològic de 
les tres de les quatr: espècies de 
tenebriònids que viuen a un petit illot 
del sudest de Mallorca l'illa del Toro 
(Calvià). Les tres espècies són àpteres, 
per la qual cosa es poden descartar 
fenòmens d'emigració o immigració. 
Aquest escenar —extraordinàriament 
simple, completat amb la presència de 
dos vertebrats com a possibles depre- 
dadors i un aport exogen de matèria 
orgànica, pareix adient per explorar els 
factors que afecten a la densitat de 
població. 

S'ha de dir que els resultats que 
es presenten aqui no resolen el 
problema, degut a que el mètode 
emprat només permet la seva des- 
cripció, i no l'explicació de les causes. 
S'ha de considerar que aquesta és una 
passa necessària per a què, en un 
futur proper, es puguin dissenyar els 
experiments manipulatius més adequats. 

Independentment de l'interès teòric, 
aquestes dades permeten comparar 
canvis observats amb els produits a 
altres moments o indrets. Aixi, l'objectiu 
del present treball és també fornir 
dades per a una illa concreta i com- 
parar-les amb tes d'illes veines. S'ha de 
considerar, també, la qualitat de 
testimoni de les dades presentades, ja 
que poden servir en un futur per 
avaluar els canvis en la qualitat me- 
diambiental de l'àrea sense haver de 
recorrer a extrapolacions a altres 
regions o a espècies alienes. 

Fig. 1. Situació de l'illa del Toro Escala gràfica: 1 km. 


Fig. 1. Location of illa del Toro Escale bar 


Fisiografia de l'illa del Toro 


L'illa del Toro (Calvià) està situada 
en el sudest de Mallorca (Fig. 1). La 
seva àrea és de 0,3 ha. Es tracta d'un 
material quaternari, tabular, pla, d'una 
alçària d'uns 20 m, i amb un pendent 
molt suau cap el sud. La vegetació, 
aparentment homogènia i típicament 
halòfila, ocupa quasi exclusivament ta 
plana superior. El percentatge de 
cobertura vegetal mitjana és del 50%. 
Suaeda vera és l'espècie vegetal més 
abundant, però també es poden trobar: 
Arthrocnemum glaucum, Frankenia 
pulverulenta, Hymenolobus procumbens, 
Mesembryanthemum nodiflorum, Limo- 
nium cf. ebusitanum i Spergularia sp. 
(Rita, com. pers.). 

A lilla es troben quatre espècies 
de tenebriònids, tres de les quals són 
abundants. Es tracta de: Tentyria 


1 km. 


schaumi Kraatz, 1865 Alphasida de- 
pressa (Solier, 1836) | Phylan semi- 
costatus (Mulsant i Rey. 1854). Aques- 
tes tres espècies són endèmiques de 
les Balears (Pons i Palmer. 1996), són 
àpteres, lapidicoles i sapròtagues. La 
quarta espècie, Catomus rotundicollis 
(Guérin, 1825) és escassa (menys d'un 
0,5% del total d'individus observats), es 
troba normalment entre deixalles al.lòc- 
tones, és alada i no és endèmica de 
les Balears. Altres dues espècies de 
coleòpters han estat trobades a l'illa: 
Scymus sp. (Coccinellidae), sobre Suae- 
da vera, i Ochtebius sp. (Hydrophilidae), 
als cocons d'aigües salobroses. Amb 
aquestes particularitats ecològiques 
sembla que les duvs darreres espècies 
no estan directame at relacionades amb 
els Tenebrionidae estudiats. 

A l'illa es ponen trobar dos depre- 
dadors potencials per als Tenebrionidae: 

la sargantana balear, Podarcis lilfordi 
toronis (subespècie endèmica de l'illa 
del Toro), i la gavina de potes grogues, 
Larus cachinans. Aquesta darrera pot 
depredar sobre coleòpters de mida 
mitjana, però sembla que a lilla del 
Toro l'efecte principal de la presència 
de gavines és la introducció de matèria 
orgànica semidigerida i diverses restes 
d'origen antròpic susceptibles de ser 
utilitzades com a recurs pels 
tenebriònids. És un fet destacable 
l'absència de Rattus rattus. Respecte a 
la comunitat aracnològica no pareix que 
cap de les espècies que hi són 
presents puguin depredar sobre els 
Tenebrionidae. 


Mètodes 


El nombre d'individus de cada 
espècie va ser determinat per recerca 
intensiva d'adults a cadescun de tres 
(un o dos en algun cas) quadrats de 
25 mé elegits a l'atzar d'una xarxa en 
que fou dividida l'illa. Aquesta unitat de 
mostreig fou elegida després d'un 
assaig preliminar amb 40 unitats de 
0,16 mé. L'anàlisi d'aquestes dades 
preliminars va permetre minimitzar l'àrea 
mostrejada a cada visita per obtenir un 
error estàndard de l'ordre del 5% 
(Southwood, 1978). L'illa fou mostrejada 
dotze vegades, amb una cadència, 
aproximadament, mensual, des de juny 
de 1989 a juliol de 1990 (Taula 1). 


Data Tmàx Tmín P Pmàx Alp Phy Ten 
——én a im 
15/6/89 25,4 15,2 7,5 4,6 75 189 78 
19/7/89 30,5 19,8 3,1 1,4 0 286 10 
26/8/89 31,6 22,3 2,8 2,8 0 318 17 
27/9/89 26,4 19,8 25,2 8 0 315 16 
26/10/89 20,3 14,9 0,4 0,2 0 187 26 

3/1/90 16,1 11,4 12 5,2 0 153 27 
23/1/90 16 8,8 13,2 7,4 0 131 44 
12/3/90 16,8 10,3 2,7 2,2 27 72 11 
31/3/90 15,9 9,9 16,5 7 114 110 29 
20/4/90 16,5 10,6 47,1 13,5 149 105 20 

4/7/90 29,7 20,2 15 15 0 249 14 
31/7/90 = 31,7 18,9 0,4 0,4 0 183 15 


Taula 1. Abundància de cada espècie (individus en 75 m2), i valors de les variables 
meteorològiques estudiades Tmax: mitjana de les temperatures màximes: Tmin: mitjana de 
les temperatures mínimes, P: precipitació acumulada: i Pmàx: precipitació màxima en un dia 
(en graus centígrads i l/m2). Ten: Tentyria schaumi; Alp: Alphasida depressa: Phy: Phylan 


semicostatus. 


Table 1. Abundance values for all species studied (individuals/75 mé), and for the 
meteorological variables studied. Tmax average of maximum temperatures; Tmin: average of 
minimum temperatures; P: cumulated rainfall; i Pmax: maximum rainfall in one day (in 
centigrad degrees and l/m"). Ten: Tentyria schaumi; Alp: Alphasida depressa: Phy: Phylan 


semicostatus. 

Fig. 2. Variació anual de l'abundància 
(individus/ 75 me) de les tres espècies 
estudiades. Quadrats: Tentyria schaumi: 
cercle ple: Phylan semicostatus, cercle buit: 
Alphasida depressa. 

Fig. 2. Seasonal changes in number of 
individuals per 75 m? (three sampling units 
joined). Squares: Tentyria schaumi; closed 
points: Phylan semicostatus; open points: 
Alphasida depressa. 


Les dades generades (nombre 
d'individus) foren utilitzades per avaluar 
l'associació amb diferents variables 
ambientals, i entre elles mateixes. Les 
variables ambientals utilitzades foren: 
temperatura màxima (Tmàx) i mínima 
(Tmin), precipitació acumulada (P) i 
precipitació màxima en un dia (Pmàx). 
Totes aquestes variables es refereixen 
a un període de 30 dies abans de 
cada mostratge i foren determinades 
per l'estació meteorològica més propera 
situada a 4 km de la localitat estudiada. 

Degut a que es tracta de sèries 
temporals, és frequent que l'abundància 
a un mostreig Sigui funció de l'abun- 
dància al mostreig anterior. L'existència 
d'autocorrelació fou avaluada i resultà 
significativa en algun cas (per exemple, 
per a P. semicostatus, r = 0,67, P = 


0,02), per la qual cosa totes les dades 
originals foren transformades en 
increments (el valor del mostreig n es 
resta de la del n-1, Wilkinson, 1989). 
Les dades transformades no mostraren 
autocorrelació en cap cas. 

En tres ocasions es repetí el 
mateix protocol a dues illes properes 
(menys de 4 Rm) i aparentment compa- 
rables respecte al tipus de vegetació, 
però amb la diferència de que a l'illa 
del Toro no hi ha A. rattus, mentre que 
a l'illa dels Conills (0,8 ha) i a l'illa des 
Malgrat (6,9 ha) es poden trobar rates. 
La comparació d'aquestes dades amb 
una ANOVA factorial sense replicacions 
(Sokal i Rohlf, 1981) permet avaluar si 
hi ha diferències significatives entre les 
abundancies totals (suma de les 
abundàncies de totes les espècies de 
tenebriònids) de cada illa. 


Resultats 


L'espècie més abundant ha resultat 
ser Phylan semicostatus (abundància 
mitjana a 75 mè: 191,5), seguida 
d'Alphasida depressa (30,3) i Tentyria 
schaumi (25,6). A la taula 1 es troben 
l'abundància de cada espècie, junt amb 
els valors de les variables climàtiques 
corresponents. Les variacions estacio- 
nals de les abundàncies dels tene- 
briònids de l'illa del Toro són desta- 
cables. L'interval de variació per a P. 
semicostatus va des de 318 a 75 
individus per 75 m?. El perfil fenoldgic 
d'A. depressa és curt, caracteritzant-se 
per una eclosió explosiva d'adults en 
primavera, tot seguit de la seva 
absència la resta de l'any. Les altes 
densitats primaverals d'A. depressa es 
solapen amb els valors mínims per a P. 

Alp 
Phy 
Ten 


-0,587 0,391 
0,058 -0,332 
0,234 0,318 






Taula 2. Correlació entre l'abundància de les diferents espècies. Sobre la diagonal s'indica 
el coeficient de Pearson i sota ia diagonal la probabilitat associada. 
Table 2. Correlation among species abundance. Upper diagonal, the Pearson coefficients and 


below their associated probabilities. 


Alp 
T max -0,376 (0,228) 
T min -0,424 (0,170) 


P 0,600 (0,039) 


P max 0,123 (0,704) 


Phy 
0,814 (0,001) 
0,877(<0,001) 
-0,025 (0,938) 
0,343 (0,275) 


Ten 
-0,077 (0,812) 
-0,182 (0,572) 
0,106 (0,744) 
0,204 (0,525) 


Tauia 3. Correlació entre l'abundància de cada espècie i variables ambientals. Valors del 
coeficient de Pearson i (entre parèntesi) de la probabilitat associada. Es resalten els casos 


de correlació significativa. 


Table 3. Correlation among species abundance and meteorological variables. Pearson 
coefficient and (in brackets) associated probability. Significant cases are boldfaced. 


semicostatus. Les variacions de l'abun- 
dància (nombre d'individus) es mostren 
a la Fig. 2. 

No hi ha correlació significativa 
entre parelles d'espècies (Taula 2). Si 
es considera l'ajustament de Bonferroni 
per a comparacions multiples, la 
correlació entre A. depressa i P. semi- 
costatus és clarament no significativa 
(0,058 22 0,016). 

Contrastant amb això, l'abundància 
de P. semicostatus i A. depressa està 
significativament correlacionada amb 
algunes — variables — meteorològiques 
(Taula 3). 

P. semicostatus és l'espècie més 
abundant, i la seva abundància mostra 


una clara correlació amb variables me- 
teorològiques. Això justifica avaluar un 
model predictiu de regressió. El format 
per Tmin i Pmàx (es va avaluar i ac- 
ceptar l'absència de colinearitat r = 
0,14, P = 0,6) explica fins el 85% de la 
variància (Abundancia = -4,06 + 15,19 
Tmin + 4,18 Pmàx, Prob Tmín = 
0,0003; Prob Pmax = 0,028). Finalment, 
ia suma de les abundancies de les tres 
espècies està significativament cor- 
relacionada amb Pmax (r = 0,66; Prob 
= 0,027). 

Les abundancies (individus) de tres 
mostreigos simultanis a l'illa del Toro, a 
l'illa des Malgrat i a l'illa des Conilis es 
mostren a la Taula 4. Hi ha signi- 

#1 
lila des Malgrat 36 
lla des Conills 
llla del Toro 47,5 


173 


#2 #3 
36 43 
31 

58 61 


Taula 4. Comparació entre l'abundància (suma dels tenebriònids) a tres mostratges simultanis 


realitzats a tres illots geogràficament propers. 


Table 4. Comparison among abunJance values obtained in three simultaneous sampling from 


three closed islets. 


ficativament més tenebriònids (ANOVA 
factorial sense replicacions; F(2,2) = 
45,3, P < 0,05) a l'illa del Toro, sense 
rates (Rattus rattus), que a ‘es altres 
dues illes amb rates. 


Discussió 


Tal com s'ha comentat a la 
introducció, amb el mètode emprat no 
és possible dilucidar les causes de les 
variacions estacionals de l'abundància. 
Malgrat això es pot comentar el grau 
d'ajustament dels resultats a dos 
possibles models alternatius: compe- 
tència i depredació. 

En primer lloc es poden examinar 
les conseqüències d'un model d'ex- 
plotació competitiva. Es ben conegut 
que les taxes de descomposició de la 
matèria orgànica (el recurs de les 
espècies considerades) depèn de 
variables meteorològiques (Wieder i 
Lang, 1982). A altes temperatures el 
recurs esdevé inutilitzable més aviat, 
per tant malgrat laport de matèria 
orgànica sigui constant, el recurs 
realment disponible depèn de la tem- 
peratura i la precipitació (Palmer et al., 
1989). En aquest cas el temps (me- 


teorològic) podria controlar el recurs 
disponible, i aquest, l'abundància de 
tenebriònids. La correlació significativa 
entre la suma de les abundàncies i 
certes variables meteorològiques està 
d'acord amb l'esperat, però també seria 
esperable un fet del que no hi ha 
evidències: la correlació negativa entre 
d'espècies (Taula 1). Es fa palesa la 
manca de dades de la demografia 
larvària, la importància de la qual sobre 
la densitat de població dels adults ha 
estat posada de relleu en repetides 
ocasions (Spence, 1979, Nelemans et 
al., 1989; Dijk i Den Boer, 1992). 

Un model alternatiu depredador- 
pressa també mereix ser considerat. La 
sargantana balear(P. lilfordi toronis) és 
un depredador, d'almanco, d'una de les 
espècies estudiades (P. semicostatus, 
Saez, com. pers.). Altres lacèrtids de 
talia similar a la sargantana balear son 
depredadors de tenebriònids (Seva, 
1982). El percentatge de coleòpters del 
contingut estomacal d'un lacèrtid de 
Madeira (Lacerta dugesii) pot arribar a 
un 24,69o (Sadek, 1981). A tot això 
s'afegeix que l'activitat de la sargantana 
és funció del temps meteorològic (Saez, 
com pers.), per tant la covariació de 
l'abundància de P. semicostatus i les 

variables meteorològiques pot ser un 
efecte indirecte de la depredació per 
sargantana. 

Els valors d'abundància detectats a 
l'illa del Toro són molt elevats. Es lògic 
pensar que la seva causa estigui rela- 
cionada amb l'absència de A. rattus i 
amb l'aport per part de les gavines de 
matèries semidigerides d'origen antròpic. 
L'illa dels Conills i des Malgrat situades 
a aproximadament 5 hm i amb unes 
condicions mediambientals molt sem- 
blants però amb altes densitats de R. 
rattus (Alcover, com. pers.) mostren 
abundàncies menors. Les rates són om- 


nivores i poden depredar sobre coleòp-, 


ters (Cheylan, 1982). A més a més, la 
presència de rates afecta la composició 
faunística (pel que fa a tenebriònids) 
d'un illot, amb la desaparició selectiva 
d'espècies endèmiques, mentre que 
altres no endèmiques poden ser 
afavorides (Palmer i Pons, 1996). 

